
Euroopan parlamentti, joka
–	ottaa huomioon komission ehdotuksen Euroopan parlamentille ja neuvostolle (COM(2022)0454),
–	ottaa huomioon Euroopan unionin toiminnasta tehdyn sopimuksen 294 artiklan 2 kohdan ja 114 artiklan, joiden mukaisesti komissio on antanut ehdotuksen Euroopan parlamentille (C9-0308/2022),
–	ottaa huomioon Euroopan unionin toiminnasta tehdyn sopimuksen 294 artiklan 3 kohdan,
–	ottaa huomioon Euroopan talous- ja sosiaalikomitean 14. joulukuuta 2022 antaman lausunnon[footnoteRef:1], [1:  	EUVL C 100, 16.3.2023, s. 101.] 

–	ottaa huomioon asiasta vastaavan valiokunnan työjärjestyksen 74 artiklan 4 kohdan mukaisesti hyväksymän alustavan sopimuksen sekä neuvoston edustajan 20. joulukuuta 2023 päivätyllä kirjeellä antaman sitoumuksen hyväksyä Euroopan parlamentin kanta Euroopan unionin toiminnasta tehdyn sopimuksen 294 artiklan 4 kohdan mukaisesti,
–	ottaa huomioon työjärjestyksen 59 artiklan,
–	ottaa huomioon sisämarkkina- ja kuluttajansuojavaliokunnan lausunnon,
–	ottaa huomioon teollisuus-, tutkimus- ja energiavaliokunnan mietinnön (A9-0253/2023),
1.	vahvistaa jäljempänä esitetyn ensimmäisen käsittelyn kannan;
2.	hyväksyy tämän päätöslauselman liitteenä olevan Euroopan parlamentin, neuvoston ja komission yhteisen lausuman, joka julkaistaan Euroopan unionin virallisen lehden C-sarjassa;
3.	pyytää komissiota antamaan asian uudelleen Euroopan parlamentin käsiteltäväksi, jos se korvaa ehdotuksensa, muuttaa sitä huomattavasti tai aikoo muuttaa sitä huomattavasti;
4.	kehottaa puhemiestä välittämään parlamentin kannan neuvostolle ja komissiolle sekä kansallisille parlamenteille.

P9_TC1-COD(2022)0272
Euroopan parlamentin kanta, vahvistettu ensimmäisessä käsittelyssä 12. maaliskuuta 2024, Euroopan parlamentin ja neuvoston asetuksen (EU) 2024/… antamiseksi digitaalisia elementtejä sisältävien tuotteiden horisontaalisista kyberturvallisuusvaatimuksista ja asetusten (EU) N:o 168/2013 ja (EU) 2019/1020 ja direktiivin (EU) 2020/1828 muuttamisesta (kyberkestävyyssäädös)
(Euroopan parlamentin ja neuvoston päästyä sopimukseen parlamentin kanta vastaa lopullista säädöstä, asetusta (EU) 2024/2847.)


LAINSÄÄDÄNTÖPÄÄTÖSLAUSELMAN LIITE
Euroopan parlamentin, neuvoston ja komission yhteinen poliittinen lausuma ENISAn resursseista digitaalisia elementtejä sisältävien tuotteiden horisontaalisista kyberturvallisuusvaatimuksista ja asetusten (EU) N:o 168/2013 ja (EU) 2019/1020 sekä direktiivin (EU) 2020/1828 muuttamisesta annetun Euroopan parlamentin ja neuvoston asetuksen (EU) 2024/2847 (kyberresilienssisäädös) hyväksymisen yhteydessä
Euroopan parlamentti ja neuvosto toteavat, että tällä asetuksella ENISAlle annetaan lisätehtäviä, mikä lisää sen työmäärää ja edellyttäisi lisäresursseja sekä asiantuntemuksen että henkilöstömäärän alalla. Niinpä Euroopan parlamentti, neuvosto ja komissio katsovat, että ENISAn resursseja ja erityisesti riittävän asiantuntemuksen omaavaa henkilöstöä voi olla tarpeen lisätä, jotta ENISA voisi suorittaa tehokkaasti tämän asetuksen mukaiset tehtävänsä. Tällainen lisäys voitaisiin tehdä ENISAn henkilöstötaulukkoa koskevassa vuotuisessa menettelyssä. Komission tehtävänä on ottaa unionin yleistä talousarviota koskevaan esitykseen arviot määristä, joita se pitää välttämättöminä ENISAn henkilöstötaulukon kannalta, SEUT 314 artiklassa määrätyn talousarviomenettelyn puitteissa ja kyberturvallisuusasetuksessa säädettyä menettelyä noudattaen. Näin ollen komissio arvioi ENISAn henkilöstötaulukkoa koskevat alustavat määrärahat, jotka on otettu talousarvioon ensimmäisenä vuotena tämän asetuksen voimaantulon jälkeen, ottaen huomioon tarvittavat resurssit ja erityisesti henkilöresurssit, jotta ENISA voi hoitaa asianmukaisesti tämän asetuksen mukaiset tehtävänsä.

